ব্যাচেলর ইন ট্রিপ

ব্যাচেলর ইন ট্রিপ ২০২৫ সালের একটি বাংলা ভাষার বাংলাদেশী প্রণয়ধর্মী হাস্যরসাত্মক থ্রিলার চলচ্চিত্র। আম্মাজান ফিল্মসের ব্যানারে প্রযোজনা করেছেন মামুনুর ইসলাম এবং পরিচালনা করেছেন নাসিম সাহনিক। বিভিন্ন চরিত্রে অভিনয় করেছেন শিরিন শিলা, কায়েস আরজু, সজল নূর, মুকিত জাকারিয়া, কাচি খন্দকার, মুসাফির সৈয়দ, তারেক মাহমুদ, সুবর্ণা সায়েদ, লাবনী লাকী, শিশির আহমেদ, আফফান মিতুল, শান্তা পাল, ডলন দে, রেবেকা, শাহনূর, নাসিম সাহনিক, অপসরা ও রিতু দত্ত।

সংগীত পরিচালনা করেছেন মার্সেল ও কাওসার খান এবং আবহসংগীত পরিচালনা করেছেন স্বাধীন। চিত্রগ্রহণ করেছেন মো. আজহার ও রাব্বি। সম্পাদনা করেছেন প্রিন্স সাজাল এবং রঙ সংশোধনের কাজ সম্পন্ন হয়েছে সমরেখা মাল্টিমিডিয়ায়। নৃত্য পরিকল্পনায় ছিল ক্রোমো মিডিয়া। পোশাক ও শিল্প নির্দেশনায় ছিল সিক্লিক। 
পটভূমি
কুয়াকাটার সমুদ্রপাড়ে কিছু ব্যাচেলর গ্রুপের ছুটির কাহিনী দিয়ে সিনেমাটি শুরু হয়। পুরো সিনেমায় তারা সমুদ্রের সৌন্দর্য, পাহাড়ি অ্যাডভেঞ্চার এবং একে অপরের সঙ্গে বন্ধুত্বের মুহূর্ত উপভোগ করবে। তবে এই আনন্দময় মুহূর্তের মধ্যে উদ্ভুত হয় রহস্য ও বিপদ। কিছু সন্ত্রাসীর আক্রমণ ও তাদের বেঁচে থাকার লড়াইয়ের গল্পে এগিয়ে যায়।

অভিনয়শিল্পী
 শিরিন শিলা
 কায়েস আরজু
 গোয়েন্দা চরিত্রে সজল নূর
 মুকিত জাকারিয়া
 কাচি খন্দকার
 মুসাফির সৈয়দ
 তারেক মাহমুদ
 সুবর্ণা সায়েদ
 লাবনী লাকী
 শিশির আহমেদ
 আফফান মিতুল
 শান্তা পাল 
 ডলন দে
 রেবেকা
 শাহনূর
 নাসিম সাহনিক
 অপসরা
 রিতু দত্ত
 রোজ মল্লিক
নির্মাণ
২০২২ সালের ১৯শে ডিসেম্বর সিনেমাটির চিত্রগ্রহণ শুরু হয়। বিভিন্ন লটে শুটিং শেষে ২০২৩ সালের ২০ অক্টোবর চলচ্চিত্রটির চিত্রগ্রহণ শেষ হয়। এরপর চলে ডাবিং, কালারিং, সাউন্ড ডিজাইন, মিউজিকসহ পোস্ট প্রডাকশনের নানা ধরনের কাজ। ২০২৪ সালের শেষের দিকে সেন্সর বোর্ডে চলচ্চিত্রটি জমা দেয়া হয়। ২০২৫ সালের ৬ ফেব্রুয়ারি চলচ্চিত্রটি আনকাট সেন্সর সার্টিফিকেট পায়।  

মুক্তি
২০২৫ সালের ৩ অক্টোবর চলচ্চিত্রটি দুর্গাপূজা উপলক্ষে বাংলাদেশের ১১টি প্রেক্ষাগৃহে মুক্তি পায়। 
তথ্যসূত্র

বহিঃসংযোগ


বিষয়শ্রেণী:২০২৫-এর চলচ্চিত্র
বিষয়শ্রেণী:২০২৫-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০২৫-এর বাংলাদেশী চলচ্চিত্র